
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 494 


28 Ιουνίου 2001 


ΑΠΟΦΑΣΕΙ Σ 

Αριθ. 1032513/2776/ΒΟ010 

Καθορισμός των ορίων του αιγιαλού, και δημιουργία ζώ¬ 
νης παραλίας στην θέση "ΜΠΟΥΚΑ-ΜΕΓΑΛΟ ΧΩΡΑ¬ 
ΦΙ - ΚΑΤΑΡΑΧΙΑ ΣΤΕΧΤΙΟΥ" στο Πορτοχέλι Δη μου Κρα- 
νιδίου, Νομού Αργολίδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.3200/55 "περί διοικητικής αποκε- 
ντρώσεως" όπως αυτές τροποποιήθηκαν και ισχύουν σή¬ 
μερα με τα Ν.Δ.532/70, Β.Δ.704/70, Β.Δ.705/70, 
Β.Δ. 192/72, Π.Δ.71/84, Π.Δ.347/86, Ν.2026/92 και 
Π.Δ.97/93. 

2. Τις διατάξεις του Α.Ν.2344/40 "περί αιγιαλού και πα¬ 
ραλίας" όπως έχουν τροποποιηθεί και συμπληρωθεί με¬ 
ταγενέστερα. 

3. Τις διατάξεις του Β.Δ.439/70 "περί συμπληρώσεως 
των διατάξεων περί αιγιαλού". 

4. Τις διατάξεις του άρθρου 20 Ν.719/77 "περί του τρό¬ 
που σύνταξης τοπογραφικών - υψομετρικών διαγραμμά¬ 
των από ιδιώτες μηχανικούς κ.λ.π.". 

5. Τις διατάξεις του άρθρου 100 του Π.Δ.284/88 "περί 
συγκροτήσεως μεταξύ άλλων και της Επιτροπής καθο¬ 
ρισμού ορίων αιγιαλού και παραλίας και θέσεων αμμο¬ 
ληψ ίας. 

6. Την υπ’ αριθμ.1078204/927/0006Α/6.8.1992 κοινή 
Υπουργική Απόφαση των Υπουργών Προεδρίας και Οικο¬ 
νομικών με την οποία διατηρείται σε ισχύ η Επιτροπή κα¬ 
θορισμού ορίων αιγιαλού - παραλίας και θέσεων αμμολη- 
ψίας. 

7. Τις διατάξεις του άρθρου 19 παραγρ.5 Ν.2344/95, 
του άρθρου 52 παραγρ.6 Ν.2218/94, του άρθρου 4παρ.7 
του Ν.2240/94, δυνάμει των οποίων αρμοδιότητες του 
Υπουργείου Οικονομικών που είχαν μεταβιβασθεί στους 
Νομάρχες, ανήκουν στον Περ/κόΔ/ντή, σε συνδυασμό με 
αυτές του άρθρου 14 παρ.2 του Ν.2399/96 με τις οποίες 
προβλέπεται η κατάργηση των θέσεων των Περ/κών 
Δ/ντών, οι αρμοδιότητες πλέον του οποίου περιήλθαν στο 
Γενικό Γραμματέα της Περιφέρειας που ασκούνται από 
τον Αναπληρωτή Περιφερειακό Δ/ντή. 

8. Τις διατάξεις του τέταρτου εδαφίου της παραγράφου 
2 του άρθρου 1 και της παρ.6 του ίδιου άρθρου του 


Ν.2503/97 "Διοίκηση, οργάνωση, στελέχωση της Περιφέ¬ 
ρειας, ρύθμιση θεμάτων για την τοπική αυτοδιοίκηση και 
άλλες διατάξεις" (ΦΕΚ 107/Α), σύμφωνα με τις οποίες οι 
Περιφερειακές Υπηρεσίες του Υπουργείου Οικονομικών, 
που συγκροτούσαν την Περιφερειακή Διοίκηση του Νο¬ 
μού ή Νομαρχίας, δεν υπήχθησαν στην ενιαία οργανική 
μονάδα της Περιφέρειας, ούτε καταργήθηκαν, αλλά απο¬ 
τελούν από 1.9.1997, Υπηρεσίες του Υπουργείου Οικονο¬ 
μικών. 

9. Την με αριθμ. πρωτ. 1043053/483/9.5.2000 απόφαση 
του Υφυπουργού Οικονομικών περί μεταβίβασης αρμο¬ 
διοτήτων στους Γεν. Διευθυντές κ.λ.π. του Υπουργείου 
Οικονομικών. 

10. Την από 29.9.2000 έκθεση της Επιτροπής του άρ¬ 
θρου 100 Π.Δ.284/88 "περί καθορισμού τωνορίωντου αι- 
γιαλού και παραλίας και θέσεων αμμοληψίας", που καθό¬ 
ρισε τα όρια του αιγιαλού και της παραλίας στην θέση 
"Μπούκα - Μεγάλο Χωράφι - Καταραχιά Στεχτίου" στο 
Πορτοχέλι Δήμου Κρανιδίου, Νομού Αργολίδας και το 
από Σεπτέμβριο 2000 τοπογραφικό διάγραμμα, σε κλίμα¬ 
κα 1:500, σε (4) πινακίδες το οποίο έχει συντάξει ο Το¬ 
πογράφος Μηχανικός Αντωνόπουλος Αντώνης, έχει 
ελέγξει για την ακρίβεια της αποτύπωσης στις 29.9.2000 
ο Μηχανικός της Κ.Υ. Αργολίδας, Παντελής Αναστάσιος 
και έχει θεωρήσει ο προϊστάμενος ΤΥΔΚ Νομού Αργολί¬ 
δας Μπασιάκος Δημήτριος, στις 29.9.2000. 

11. Την σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο υπ’αριθμ.Φ544.5/01/18.1.2001 
Αρ. Σχ. 49 έγγραφό του, αποφασίζουμε: 

Επικυρώνουμε την από 29.9.2000 έκθεση της Επιτρο¬ 
πής του άρθρου 100 Π.Δ.284/88 "περί καθορισμού των 
ορίων του αιγιαλού και παραλίας και θέσεων αμμολη¬ 
ψίας", που καθόρισε τα όρια του αιγιαλού και της παρα¬ 
λίας στην θέση "Μπούκα - Μεγάλο Χωράφι - Καταραχιά 
Στεχτίου" στο Πορτοχέλι Δήμου Κρανιδίου, Νομού Αργο¬ 
λίδας και το από Σεπτέμβριο 2000 τοπογραφικό διάγραμ¬ 
μα, σε κλίμακα 1:500, σε (4) πινακίδες, το οποίο έχει συ- 
ντάξει ο Τοπογράφος Μηχανικός Αντωνόπουλος Αντώ¬ 
νης, έχει ελέγξει για την ακρίβεια της αποτύπωσης στις 
29.9.2000 ο Μηχανικός της Κ.Υ. Αργολίδας, Παντελής 
Αναστάσιος και έχει θεωρήσει ο προϊστάμενος ΤΥΔΚ Νο¬ 
μού Αργολίδας Μπασιάκος Δημήτριος, στις 29.9.2000, 
επί του οποίου η προαναφερόμενη Επιτροπή καθόρισε 
με κόκκινη συνεχή πολυγωνική γραμμή και με στοιχεία 

1,2,3. 34,35,36 την οριογραμμή αιγιαλού, οι κορυφές 

της οποίας εξασφαλίζονται με ορθογώνιες συντεταγμέ¬ 
νες, εξαρτημένου συστήματος της Γ.Υ.Σ., με κίτρινη συ¬ 
νεχή πολυγωνική γραμμή και με στοιχεία 

1’,2’,3’.34’,35’,36’ την οριογραμμή παραλίας (σε 

απόσταση - 15μ. - από την οριογραμμή του αιγιαλού), 
προκειμένου να εξασφαλισθεί η επικοινωνία ξηρός - θά¬ 
λασσας και αντίθετα, ακόμη δεγιατην εξυπηρέτηση εξω- 
ραϊστικών και λοιπών κοινωφελών σκοπών (σχετικά τ’ άρ¬ 
θρα 7, παρ.1,2, Α.Ν.2344/40). 

Στην ζώνη Αιγιαλού και στην ζώνη παραλίας υπάρχουν 
κτίσματα, κατασκευές και περιφράξεις όπως αποτυπώ- 
νονται στο διάγραμμα, τα οποία δεν εξαιρούνται. 

Η απόφαση μαζί με την έκθεση της Επιτροπής και το 
διάγραμμα να δημοσιευθούν στην Εφημερίδα της Κυ- 
βερνήσεως, σύμφωνα με τις διατάξεις του άρθρου 13 του 
Ν.1078/1980. 

Αθήνα, 1 Ιουνίου 2001 
Με εντολή Υπουργού 

Ο Γενικός Διευθυντής Δημ. Περ. κ' Εθν. Κληρ/των 
ΣΠΥΡΟΣΙ. ΣΤΑΘΗΣ 


ΕΚΘΕΣΗ 

Ναύπλιο, σήμερα 29.9.2000 ημέρα Παρασκευή συνέρ¬ 
χεται η Επιτροπή άρθρου 100 Π.Δ. 284/88, «περί καθορι¬ 
σμού ορίων αιγιαλού και παραλίας και θέσεων αμμολη- 
ψίας» στο Κατάστημα της Κτηματικής Υπηρεσίας Ν. Αρ¬ 
γολίδας, αποτελούμενη από τους: 

1. Σαρρή Μαρία, Προϊσταμένη της Κτηματικής Υπηρε¬ 
σίας Ν. Αργολίδας 

2. Παντελή Αναστάσιο, Τοπογρ. Μηχ/κότης Κτηματικής 
Υπηρεσίας 

3. Θεοφίλου Ανδρέα, Λιμενάρχη Πορτοχελίου, 

προκειμένου να καθορίσει τις οριογραμμές αιγιαλού- 


παραλίας στη θέση «Μπούκα Μεγάλο Χωράφι-Καταραχιά 
Στεχτίου» στο Πόρτο Χέλι Δήμου Κρανιδίου 

Η Επιτροπή αφού έλαβε υπόψη: 

1) Την από 13.9.2000 αίτηση του Κων/νου Βλαχογιάννη 

2) Το από Σεπτέμβριο 2000 τοπογραφικό διάγραμμα, 
που συντάχθηκε από τον Αντωνόπουλο Αντώνη, τοπο¬ 
γράφο μηχ/κό, σε κλίμακα 1:500, σε 4 πινακίδες και θεω¬ 
ρήθηκε στις 29.9.2000 από τον Προϊστάμενο της 
Τ.Υ.Δ.Κ.Ν. Αργολίδας, όπως ορίζεται σχετικά (Ν. 719/77 - 
άρθρο 20) 

3) Τις διατάξεις του Α.Ν. 2344/40, «περί αιγιαλού και πα¬ 
ραλίας», όπως αυτός τροποποιήθηκε, τη σχετική Νομο¬ 
λογία και τέλος, 

αφού μετέβη επί τόπουκαι σχημάτισε γνώμη α) για το 
πλάτος της βρέχόμενης ζώνης της ξηράς, η οποία είναι 
βραχώδης κατά τμήματα και αμμώδης κατά άλλα τμήμα¬ 
τα και β) για τα λοιπά συναφή στοιχεία, αποφασίζει: 

Καθορίζει επί του διαγράμματος αυτού, με κόκκινη συ¬ 
νεχή πολυγωνική γραμμή και με στοιχεία 1,2, 3.... 34, 35, 
36 την οριογραμμή αιγιαλού, οι κορυφές της οποίας εξα¬ 
σφαλίζονται με ορθογώνιες συντεταγμένες, εξαρτημέ¬ 
νου συστήματος της Γ.Υ.Σ. 

Καθορίζει επίσης, με κίτρινη συνεχή πολυγωνική γραμ¬ 
μή και με στοιχεία 1', 2', 3'.34', 35', 36', την οριογραμ¬ 

μή παραλίας (σε απόσταση 15 μ. από την οριογραμμή του 
αιγιαλού), προκειμένου να εξασφαλισθεί η επικοινωνία 
ξηράς θάλασσας και αντίθετα, ακόμη δε γιατην εξυπηρέ¬ 
τηση εξωραϊστικών και λοιπών κοινωφελών σκοπών (σχε¬ 
τικά τα άρθρα 7 παραγρ. 1 και 5 παραγρ. 1,2, Α.Ν. 
2344/40). 

Μέσα στον Αιγιαλό και στην ζώνη της Παραλίας υπάρ¬ 
χουν κτίσματα, κατασκευές και περιφράξεις, όπως απο- 
τυπώνονται στα διαγράμματα. 

Η Επιτροπή 

Η Πρόεδρος Τα Μέλη 

ΜΑΡΙΑ ΣΑΡΡΗ ΑΝΔΡΕΑΣ ΘΕΟΦΙΛΟΥ 

Κέντοο ♦.Χ. 1:100. 

διάγραμμα, με ορθογώνιες συντεταγμένες Γ.Υ.Σ. 

Μέσα στον αιγιαλό και στην ζώνη παραλίας υπάρχουν κτίσματα 
κατασκευές και περιφράξεις, όπβς αποτυπώνονται στα διαγραμματα. 













Κέντρο Φ.Χ. 1:100.000 
ΕΡΜΙΟΝΗ-ΥΔΡΑ φ=37 15 λ=-0.45 
Υφομετρική Αφετηρία : Μέση Στάθμη Θάλασσας 
ΜΕΘΟΔΟΣ ΤΡΙΤΟΝΙΣΜΟΥ : επίλυση δικτύου με την ΜΕΤ 
ΤΡΙΓΩΝΟΜΕΤΡΙΚΑ ΣΗΜΕΙΑ ΕΞΑΡΤΗΣΗΣ 

διάγραμμα, με ορθογώνιες συντεταγμένες Γ.Υ.Ι. 

Μέσα στον αιγιαλό και στην ζώνη παραλίας υπάρχουν κτίαματα 
κατασκευές και περιφράξεις, 6π**ς αποτυπώνονται στα διαγράμματα. 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










